|  |  |
| --- | --- |
| Broj:  | 10 –1314 |
| Datum: | 31.05.2023.godine |

Uvaženi/a,

Privredna komora Crne Gore, u saradnji sa Savezom elektronskih sportova Crne Gore, **u srijedu 7. juna 2023. godine, sa početkom u 12 sati**, u prostorijama Privredne komore Crne Gore (Novaka Miloševa 29/II, Podgorica), organizuje okrugli sto na temu:

**„Uticaj gejminga i naprednih tehnologija na razvoj turizma i privrede u Crnoj Gori“**

Okrugli sto se organizuje sa ciljem da ukaže na uticaj koji gejming i napredne tehnologije imaju na razvoj turizma i privrede u Crnoj Gori, s obzirom na sve veću upotrebu savremenih alata poput vještačke inteligencije, proširene realnosti, ali i razvoj gejminga koji posljednih godina kod nas prati sve veći uspon. Događaj ima za cilj da okupi stručnjake, lidere industrije i vizionare, kako bi istražili uzbudljive mogućnosti i potencijal ovog brzo razvijajućeg sektora.

Savez elektronskih sportova Crne Gore (SESCG) se kao krovna organizacija bavi razvojem, promocijom i regulacijom e-sporta u Crnoj Gori, kao i unapređivanjem strukture i ekosistema e-sporta u regionu, poboljšanjem prilika za mlade igrače, razbijanjem predrasuda vezanih za e-sport i gejming.

Tokom okruglog stola govoriće brojne ličnosti iz svijeta gejminga i tehnologija u Crnoj Gori, kako javnog tako i privatnog sektora, te na taj način pokušati da približe svoja iskustva i zapažanja kada je ova tema u pitanju, ali i uputiti na značaj praćenja trendova i korišćenja svih mogućnosti koje nam ove industrije pružaju.

Kako bismo bili u prilici da uspješno organizujemo događaj, kao i zbog ograničenog broja učesnika, molimo vas da blagovremeno odredite svoje predstavnike (maksimalno dva učesnika iz istog preduzeća), pri čemu će pravo prvenstva učešća biti prema redosljedu prijavljanja.

Prisustvo možete potvrditi popunjavanjem prijave preko [LINK-a,](https://docs.google.com/forms/d/e/1FAIpQLSdnhPhTBHWwg3w6WutkdOyXyCH8b4c4Sf8WyhyFCWNPsKWu9g/viewform?usp=pp_url) **najkasnije do utorka 6. Juna 2023. godine.**

Događaj je moguće pratiti i putem Zoom platforme, pri čemu je potrebno da prilikom popunjavanja prijave odaberete opciju online, nakon čega ćemo dostaviti link za praćenje skupa.

Agenda okruglog stola je u prilogu poziva. Kontakt telefon za dodatne informacije je 020 230 446.

S poštovanjem,

Sektor za obrazovanje i kvalitet

Direktor

Mladen Perazić, s.r.